{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o izmjenama i dopunama Pravilnika o označavanju uzgojnih instalacija, praćenju radnji na uzgajalištima i sljedivosti tijekom uzgoja plavoperajnih tuna (Thunnus thynnus)"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ROKO BOŽIKOV","PRAVILNIK O IZMJENAMA I DOPUNAMA PRAVILNIKA O OZNAČAVANJU UZGOJNIH INSTALACIJA, PRAĆENJU RADNJI NA UZGAJALIŠTIMA I SLJEDIVOSTI TIJEKOM UZGOJA PLAVOPERAJNIH TUNA (Thunnus thynnus),\nČlanak 12.","U članku 16. iza stavka 5. dodaje se stavak 6. koji glasi: \n(6)\nAplikacija za mobitel iz stavka 5. ovog članka mora biti dostupna putem QR koda koji se nalazi na oznakama kaveza. QR kod mora biti takvih dimenzija da omogućava učitavanje aplikacije sa udaljenosti od 5m.","Nije prihvaćen","Predložene dopune članka 16. predviđene su isključivo za potrebe praćenja i kontrole radnji na uzgajalištima. Predložene izmjene nisu pod nadležnošću Ministarstva poljoprivrede, šumarstva i ribarstva."]
[2,"ROKO BOŽIKOV","PRAVILNIK O IZMJENAMA I DOPUNAMA PRAVILNIKA O OZNAČAVANJU UZGOJNIH INSTALACIJA, PRAĆENJU RADNJI NA UZGAJALIŠTIMA I SLJEDIVOSTI TIJEKOM UZGOJA PLAVOPERAJNIH TUNA (Thunnus thynnus),\nČlanak 12.","U članku 16. iza stavka 4. dodaje se stavak 5. koji glasi: \n (5)\nPodatci dobiveni na osnovu sustava nadzora iz stavka 4. ovog članka moraju biti implementirani u  aplikaciju koja omogućava nositelju dozvole i svim zainteresiranima, praćenje indikatora kvalitete mora i pokazatelja eventualnog onečišćenja u i oko uzgajališta. Putem QR kodova koji su obvezni dio oznake na svakom kavezu korisnici mogu brzo, jednostavno i besplatno pristupiti aplikaciji s mobitela i ostalih uređaja te vidjeti podatke o stanju mora.\nObrazloženje:\nPraćenje kvalitete morske vode od izuzetne je važnosti za očuvanje morskih ekosustava, zaštitu javnog zdravlja i kao podrška održivim ekonomskim aktivnostima.\nOvo je osobito važno u sagledavanju međuodnosa akvakulture općenito i turizma i omogućiti će veliki pozitivni sinergetski učinak koji je moguće ostvariti povezivanjem ovih dviju gospodarskih grana. Turističko tržište na području priobalnih županija trebalo bi biti najdostupnije tržište za proizvode lokalne marikulture. Prisutnost sektora marikulture na nekom području se može prezentirati kao znak čistog mora, a organizirana posjeta uzgajalištima može se predstavljati kao svojevrstan oblik turističke ponude i atrakcije.\nNavedeno, omogućava da se marikultura prezentira kao produkt lokalne zajednice u\nsklopu atraktivne i dostupne gastroponude.","Nije prihvaćen","Predložene dopune članka 16. predviđene su isključivo za potrebe praćenja i kontrole radnji na uzgajalištima. Predložene izmjene nisu pod nadležnošću Ministarstva poljoprivrede, šumarstva i ribarstva."]
[3,"ROKO BOŽIKOV","PRAVILNIK O IZMJENAMA I DOPUNAMA PRAVILNIKA O OZNAČAVANJU UZGOJNIH INSTALACIJA, PRAĆENJU RADNJI NA UZGAJALIŠTIMA I SLJEDIVOSTI TIJEKOM UZGOJA PLAVOPERAJNIH TUNA (Thunnus thynnus),\nČlanak 12.","U članku 16. iza stavka 3. dodaje se stavak 4. koji glasi:\n(4)\nMinistarstvo zaštite okoliša i zelene tranzicije je obvezno za uzgajališta tuna koja se nalaze neposredno uz područja Natura 2000, koja se nalaze u području Natura 2000, a osobito za uzgajališta tuna smještena neposredno uz staništa ili iznad staništa morske cvijetnice Posidonia oceanica organizirati sustav nadzora za praćenje stanja mora i nadzor koji se zasniva na tehnologiji napredne obrade satelitskih snimaka visoke rezolucije koristeći algoritme umjetne inteligencije (AI) za obradu velikih količina podataka, uključujući biokemijske podatke mora i atmosferske podatke čijim praćenjem se kontinuirano detektiraju mogući incidenti onečišćenja i pruža procjena zdravlja mora na određenim i izdvojenim mikrolokacijama. Sustav nadzora treba omogućiti pravovremena upozorenja i informacije o smjeru kretanja masnih mrlja, ispusta tankova za odmrzavanje i ostataka nepojedene hrane.\nObrazloženje:\nNa ovim temeljima uspostavljen sustav nadzora treba omogućiti sveobuhvatan pristup izvještavanju o ESG segmentu vezanom uz održivu uporabu i zaštitu vodnih i morskih resursa, svakodnevno praćenje onečišćenja zajedno s povijesnim podacima.\nSustav nadzora treba omogućiti uvid u podatke i stručnu interpretaciju koja je nužna za ESG izvještavanje i strateško planiranje, naglašavajući smanjenje ekološkog otiska i brigu za vodeni okoliš.\nSustav nadzora treba omogućiti uvid o utjecaju aktivnosti na morski okoliš i omogućiti izbor odgovarajućih radnji za ublažavanje rizika, te pružiti podršku u  postizanju usklađenosti sa striktnim zahtjevima zaštite okoliša.","Nije prihvaćen","Predložene dopune članka 16. predviđene su isključivo za potrebe praćenja i kontrole radnji na uzgajalištima. Predložene izmjene nisu pod nadležnošću Ministarstva poljoprivrede, šumarstva i ribarstva."]